Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19295

11. FEJEZET 3175 KG, VAGY KÖNNYEBB HITELESÍTETT MAXIMUM FELSZÁLLÓTÖMEGŰ HELIKOPTEREK 11.1 Alkalmazási követelmények Megjegyzés. - Lásd még az 1. Fejezet 1.9 pontját is. 11.1.1 A kizárólagos mezőgazdasági, tűzoltási, vagy külső felfüggesztésű teherszállítási célokra tervezettek kivételével, a jelen Fejezet szabványai alkalmazandók a 3175 kg hitelesített maximum felszálló tömeget nem meghaladó minden olyan helikopterre, amelyre a 11.1.2, 11.1.3 és a 11.1.4 alkalmazandó. 11.1.2 A 11.1.4-ben meghatározott helikopterek kivételével, a 11.4.1 zajszintjei alkalmazandók azokra a helikopterekre, amelyek prototípus légi-alkalmassági bizonyítványát a bizonyítványt kiállító hatóság, 1993. november 11-én, vagy ez után állította ki, vagy alkalmazott egyenértékű előírt egyéb eljárást; vagy 11.1.3 A 11.1.4-ben meghatározott helikopterek kivételével, a 11.4.1 zajszintjei alkalmazandók azon helikopterek továbbfejlesztett változataira, amelyek típusterv módosítási kérelmére a légi-alkalmassági bizonyítványt a bizonyítványt kiállító hatóság 1993. november 11-én, vagy ez után adta ki, vagy alkalmazott egyenértékű előírt egyéb eljárást. 11.1.4 A 11.4.2 zajszintjei alkalmazandó minden olyan helikopterre és továbbfejlesztett változatára, amely prototípusának légi-alkalmassági bizonyítványa iránti kérelmét a bizonyítványt kiállító hatóság 2002. március 21-én vagy ezt követően fogadta el, vagy alkalmazott egyenértékű egyéb eljárást. 11.4.5 A külső felfüggesztésű teher, vagy külső felfüggesztésű berendezés szállítására képes helikopterek alkalmassági vizsgálatát ilyen terhek, illetve berendezések nélkül kell elvégezni. 2007/70/II. szám Megjegyzés. - A belső teherszállítással a szabványokat teljesítő helikopterek külső terhet, vagy berendezést szállítva akkor menthetők fel, ha a külső teherszállító műveletet a belső teherre vonatkozó légialkalmasságiban szereplőt meghaladó összsúllyal, vagy azokat meghaladó egyéb üzemeltetési paraméterekkel végzik. 11.1.6 A 11.1.1, 11.1.2, 11.1.3 és 11.1.4 hatálya alá eső kérelmező alternatívaképp választhatja, hogy e Fejezettel való egyezés helyett, a 8. Fejezettel való egyezést mutatja be. 11.2 Zajértékelési mérőszám A zajértékelési mérőszám a 4. Függelékben leírtak szerinti zaj kitettségi szint (SEL - Sound Exposure Level) legyen. 11.3 Referencia zajmérő pont A jelen szabványokkal egyezésben vizsgált helikopter az átrepülési referencia eljárásban (lásd 11.5.2.1) leírt repülési pálya 150 m (492 láb) magasságú pontja alatt függőlegesen a talajon lévő repülési pálya referencia pontnál nem lépheti túl a 11.4-ben meghatározott zajszinteket. Megjegyzés.- lásd a földterület hasznosítás tervezéshez (LUP) elfogadható kiegészítő adat eljárását leíró H Mellékletet (Helikopter zaj adatok beszerzése földterület hasznosítási célra). 11.4 Maximum zajszintek 11.4.1 A 11.1.2 és 11.1.3 pontban meghatározott helikopterek esetében a 4. Függelékben szereplő zajértékelési módszerrel egyezésben megállapított zajszintek a zaj bizonyítvány kérelemben szereplő tömegnél 788 kg hitelesített maximum tömegig bezárólag a 82 decibel SEL-t nem haladhatják meg és 788 kg felett ez 3 decibel per kétszeres tömegmértékkel emelkedik. 11.4.2 A 11.1.4 pontban meghatározott helikopterek esetében a 4. Függelékben szereplő zajértékelési módszerrel egyezésben megállapított zajszintek a zaj bizonyítvány kérelemben szereplő tömegnél 1417 kg hitelesített maximum tömegig bezárólag a 82 decibel SEL-t nem haladhatják meg és 1417 kg felett ez 3 decibel per kétszeres tömegmértékkel emelkedik. 11.5 Zaj vizsgálati referencia eljárás 11.5.1 Általános feltételek 11.5.1.1 A referencia eljárás feleljen meg az érvényes légi-alkalmassági követelményeknek és a bizonyítványt kiállító hatóság hagyja jóvá. 11.5.1.2 Eltérő jóváhagyás kivételével, az átrepülési referencia eljárás a 11.5.2-ben leírt eljárás legyen. 11.5.1.3 Ha a kérelmező bizonyítja, hogy a helikopter tervezési jellemzői nem teszik lehetővé a repülés 11.5.2 szerinti végrehajtását, akkor a bizonyítványt kiállító hatóság jóváhagyásával engedélyezhető, hogy a referencia eljárás eltérjen a szabvány referencia eljárástól, de az eltérés csak a referencia eljárás végrehajtását kizáró tervezési jellemzők által igényelt mértékű lehet. 11.5.1.4 A referencia eljárást a következő referencia légköri viszonyokra kell megállapítani:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes